સૌરાષ્ટ્રનું પાટનગર ગણાતું રાજકોટમાં વધતી જતી ગુનાખોરી અને લુખ્ખા તત્વોના તેવરને કાબુમાં લેવા રાજકોટ શહેર પોલીસ કમિશ્નર મનોજ અગ્રવાલે છેલ્લા થોડા દિવસથી શહેરભરમાં ટ્રાફિક ડ્રાઈવ યોજી છે, અને વાહન ચાલકોને ટ્રાફિક નિયમોનું પાલન કરાવવાની આદત પાળી છે, શહેરમાં બેફામ બનેલા વાહન ચાલકો અને વારંવાર થતા અકસ્માત અને મનઘડત રીતે ચલાવતા વાહનો તેમજ આડેધડ પાર્કિગ આ તમામ સમસ્યાઓમાં અનેક ગણો ઘટાડો થયો છે, રાજકોટવાસીઓની સલામતી માટે પોલીસના આ આગવા કદમથી શહેરમાં ખુલ્લેઆમ રખડતા લુખ્ખા તત્વો પર પણ કાબુ મેળવાયો છે, સાથો-સાથ મનપાએ પણ ટ્રાફિક નિવારવા કામગીરી હાથ ધરી છે, જેના પગલે આજે રાજકોટમાં સુરક્ષા અને સલામતી જળવાઈ છે, અને દબાણો દૂર થયા છે, લોકો શહેરમાં મુક્તપણે હરીફરી શકે છે, આ તકે એવું કહી શકાય કે પોલીસની ડ્રાઈવના કારણે રાજકોટની સુરક્ષા અને સલામતીમાં  પહેલા કરતા વધારો થયો છે, જો પોલીસ કાયમી ધોરણે આ કામગીરી કરાશે તો શહેરમાં ટ્રાફિકની સમસ્યાનો અંશે નિવારણ આવશે,